Liite III  
**Yhteinen tietopistemalli**

Kaikki liitteessä I esitetyt tietoerät on muutettava yhteiseksi tietopistemalliksi, joka muodostaa laitosten ja kriisinratkaisuviranomaisten yhtenäisten tietotekniikkajärjestelmien perustan.

Yhteisen tietopistemallin on täytettävä seuraavat kriteerit:

* 1. siinä on oltava strukturoitu esitys kaikista liitteeseen I sisältyvistä tietoeristä;
  2. siinä on yksilöitävä kaikki liitteessä I esitetyt liiketoimintamallit;
  3. siinä on oltava tietohakemisto, jossa yksilöidään taulukoiden nimet, koordinaattien nimet, akselien nimet, määrittelyjoukkojen nimet, dimensioiden nimet ja jäsenten nimet;
  4. siinä on oltava metriikka, jossa määritellään tietopisteiden ominaisuudet tai lukumäärä;
  5. siinä on oltava tietopisteiden määritelmät, jotka ilmaistaan niiden ominaisuuksien yhdistelmänä, joiden mukaan rahoituskäytänne yksilöidään yksiselitteisesti;
  6. sen on sisällettävä kaikki asiaa koskevat tekniset eritelmät, joita tarvitaan sellaisten tietoteknisten raportointisovellusten kehittämisessä, jotka tuottavat yhtenäisiä kriisinratkaisusuunnittelutietoja.