III pielikums  
**Vienotais datu punktu modelis**

Visus I pielikumā noteiktos datu posteņus pārveido vienotā datu punktu modelī, kas veido pamatu vienādām IT sistēmām iestādēs un noregulējuma iestādēs.

Vienotais datu punktu modelis atbilst šādiem kritērijiem:

* 1. tas sniedz strukturētu pārskatu par visiem I pielikumā noteiktajiem datu posteņiem;
  2. tas identificē visas I pielikumā noteiktās darījumdarbības koncepcijas;
  3. tas nodrošina datu vārdnīcu, kurā identificēti tabulas apzīmējumi, ordinātas apzīmējumi, ass apzīmējumi, domēnu apzīmējumi, dimensiju apzīmējumi un elementu apzīmējumi;
  4. tas nodrošina rādītājus, ar ko definē datu punktu īpašības vai apmēru;
  5. tas nodrošina datu punktu definīcijas, kuras izteiktas kā īpašību salikums, kas viennozīmīgi identificē finanšu koncepciju;
  6. tas ietver visas attiecīgās tehniskās specifikācijas, kas nepieciešamas, lai izstrādātu IT pārskatu sniegšanas risinājumus, kas radītu vienotus noregulējuma plānošanas datus.