Príloha III  
**Jednotný model údajových bodov**

Všetky údajové položky stanovené v prílohe I sa pretransformujú na jednotný model údajových bodov, ktorý tvorí základ pre jednotné IT systémy inštitúcií a orgánov pre riešenie krízových situácií.

Jednotný model údajových bodov musí spĺňať tieto kritériá:

* 1. musí obsahovať štruktúrované zobrazenie všetkých údajových položiek stanovených v prílohe I;
  2. musia v ňom byť identifikované všetky obchodné koncepcie stanovené v prílohe I;
  3. musí obsahovať slovník údajov, v ktorom budú identifikované označenia tabuliek, súradníc, osí, oblastí, dimenzií a členov;
  4. musí obsahovať veličiny, ktorými sa vymedzuje vlastnosť alebo hodnota údajových bodov;
  5. musí obsahovať vymedzenia údajových bodov, ktoré sú vyjadrené ako súhrn vlastností, ktoré jednoznačne identifikujú finančnú koncepciu;
  6. musí obsahovať všetky príslušné technické špecifikácie potrebné na to, aby sa vyvinuli IT riešenia v oblasti vykazovania, ktoré budú generovať harmonizované údaje v oblasti plánovania riešenia krízových situácií.